**TariffNytt**

Dato: 9. mai 2018

Tema: Tariffrevisjonen 2018

Sendt til: Bedrifter bundet av avtaler nr. 14 og 228

**Vekteroverenskomsten – tariffrevisjonen 2018 – resultatet**

Resultatet av de sentrale forhandlinger om revisjon av vekteroverenskomsten i 2018 er nå klart, etter at Riksmeklerens forslag ble vedtatt 27. april.

Alle arbeidstakere skal ha et lønnstillegg på kr. 1,30 per time. I tillegg kommer et lavtlønnstillegg på kr. 2,50 per time. Tilleggene gis med virkning fra 1. april 2018. Alle timelønnssatser er hevet med det samme beløp.

De nye satsene er som følger:

|  |  |  |
| --- | --- | --- |
|  | **Pr. mnd** | **Pr time** |
|  |  | **37,5 t/uke** | **35,5 t/uke** | **33,6 t/uke** |
| Ansettelse 0-12 mnd | kr 29 326,38 | kr 180,47 | kr 190,63 | kr 201,44 |
| Ansettelse 1-3 år | kr 29 732,63 | kr 182,97 | kr 193,27 | kr 204,21 |
| Ansettelse 3-5 år | kr 30 090,13 | kr 185,17  | kr 195,60 | kr 206,67 |
| Ansettelse 5-7 år | kr 30 252,63 | kr 186,17 | kr 196,65 | kr 207,78 |
| Ansettelse 7-9 år | kr 30 545,13 | kr 187,97 | kr 198,55 | kr 209,79 |
| Ansettelse 9 år og over | kr 30 870,13 | kr 189,97 | kr 200,67 | kr 212,03 |

Lærlinger:

1. læreår i bedriften: 40 % av den til enhver tid gjeldende begynnerlønn for fagarbeider, kr 75,99.

2. læreår i bedrift: 60 % av den til enhver tid gjeldende begynnerlønn for fagarbeider, kr 113,98.

Matpengesatsen økes til kr. 86,50 med virkning fra 1. april 2018.

Den relative lønnsøkningen må beregnes av den enkelte bedrift fordi dette vil variere etter sammensetningen av lønnsmassen fordelt på de enkelte lønnsklasser.

Arbeidstakere som er sluttet i bedriften før 27. april 2018 har ikke krav på lønnsforhøyelse. Det skal ikke foretas omregning eller etterbetaling av overtidstillegg for arbeid som er utført før 27. april 2018.

**Kontakt**

For spørsmål kontakt Arbeidslivsavdelingen i NHO Service og Handel

Telefon: 476 87 384

E-post: advokat@nhosh.no